《七夕呈正仲》
宋代·舒岳祥

金风璧月清凉境，红蓼青蘋迤逦秋。漠漠蛛丝穿露重，微微萤火学星流。

何年才子诬躔象，几度佳人候女牛。一局烂柯经数代，人间隔岁未悠悠。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。